**Príloha č. 1**

**Tabelárne vyjadrenie kritérií na získanie vedecko-pedagogického titulu „profesor“ Trnavskej univerzity v Trnave, Právnickej fakulty**

|  |  |
| --- | --- |
| **PREHĽAD SPLNENIA kritérií** | |
|  | |
| **INAUGURAČNÉ KONANIE** | |
|  | |
| **1. Všeobecné a kvalifikačné predpoklady** | |
| 1.1 Vedecko-pedagogický titul **„docent“** alebo jeho zahraničný ekvivalent v príslušnom odbore alebo v súvisiacom odbore habilitačného konania a inauguračného konania |  |
| 1.2 Aktuálne vedecké a pedagogické pôsobenie v príslušnom odbore alebo v súvisiacom odbore habilitačného konania a inauguračného konania |  |
|  | |
| **2. Pedagogická činnosť a vedecká škola** | |
| 2.1 **Tri roky pedagogickej činnosti** (rozsah úväzku najmenej 50 % ustanoveného týždenného pracovného času v pracovnom pomere) od získania vedecko-pedagogického titulu docent, v odbore Právo alebo v súvisiacom odbore |  |
| 2.2Autorstvo alebo spoluautorstvo najmenej **jednej** publikovanej **vysokoškolskej učebnice, skripta,** vysokoškolského **učebného textu** alebo **kapitol** v nich, pričom autorstvo alebo spoluautorstvo musí v rámci jedného výstupu tvoriť minimálne **6 AH** |  |
| 2.3 Vyškolenie najmenej **jedného** úspešne ukončeného **doktoranda** a školiteľstvo najmenej **jedného doktoranda po absolvovaní dizertačnej skúšky** v študijnom odbore Právo |  |
| 2.4 Aktívna účasť na tvorbe a rozvoji kvality študijných programov |  |
|  | |
| **3. Publikačná tvorivá činnosť** | |
| 3.1 Autorstvo alebo spoluautorstvo najmenej **dvoch** publikovaných **monografií** (rozsah autorstva alebo spoluautorstva minimálne 3 AH v každej monografii) |  |
| 3.2 Autorstvo alebo spoluautorstvo najmenej **40** pôvodných recenzovaných **vedeckých prác**, z toho najmenej **šesť** uverejnených **v zahraničnom recenzovanom časopise,** pričom za vedeckú prácu sa považuj vedecký článok uverejnený v recenzovanom časopise alebo recenzovanom zborníku, monografia, kapitola v monografii a vedecký komentár |  |
| 3.3 Autorstvo alebo spoluautorstvo najmenej **troch\*** **vedeckých publikácií** z uvedených:   1. vedecké práce evidované v medzinárodnej profesijnej databáze s IF ≥ 0.14, 2. vedecké práce zásadného významu evidované v karentovaných časopisoch alebo v databázach Web of Science alebo SCOPUS 3. vedecké články zásadného významu v recenzovanom zborníku zo zahraničného kongresu / konferencie vydanom v zahraničnom vydavateľstve, 4. vedecké monografie / vedecké komentáre k právnym normám vydané v renomovaných zahraničných vydavateľstvách, alebo vedecké monografie / vedecké komentáre k právnym normám vydané v cudzom jazyku, 5. kapitoly vo vedeckých monografiách / vedeckých komentároch k právnym normám vydané v renomovanom zahraničnom vydavateľstve alebo vydané v cudzom jazyku.   \*Pri spoluautorských výstupoch (s výnimkou vedeckých monografií a vedeckých komentárov, v ktorých tvorí spoluautorský podiel uchádzača minimálne 3 AH) musí prepočítaný podiel uchádzača v jednotlivých publikačných výstupoch tvoriť súčet 3. |  |
| 3.4 Kvalitatívne kritériá publikačnej tvorivej činnosti | |
| 1. Z výstupov podľa častí 3.1, 3.2 a 3.3 musí byť minimálne **päť výstupov** zaradených do **kategórie „A+“ špičková medzinárodná úroveň** v súlade s Metodikou na vyhodnocovanie Štandardov SAAVŠ a Zásadami PF TU pre hodnotenie úrovne výstupov tvorivej činnosti. 2. V minimálne 25 výstupoch z výstupov podľa častí 3.1, 3.2 a 3.3 musí byť autorský podiel uchádzača najmenej 50 % alebo je v nich uchádzač korešpondenčným autorom alebo vedúcim autorského kolektívu, ak nemožno percentuálny podiel jednoznačne určiť. |  |
| 4. Vedecko-výskumná tvorivá činnosť | |
| 4.1 Aktívna účasť najmenej **na deviatich** domácich vedeckých konferenciách a **na šiestich** medzinárodných vedeckých konferenciách v zahraničí. |  |
| 4.2 Účasť na riešení najmenej **piatich** **výskumných projektov** (minimálne dva z toho úspešne ukončené) financovaných z externých zdrojov minimálne v pozícii člena riešiteľského kolektívu.  Za účasť na riešení výskumného projektu sa považuje aj   * účasť na príprave významného návrhu zákona alebo iného všeobecne záväzného právneho predpisu alebo zmeny zákona alebo iného všeobecne záväzného právneho predpisu ako vedúci alebo člen kolektívu, * účasť na vypracovaní právnej analýzy, ktorá mala podstatný vplyv na právnu aplikačnú prax ako vedúci alebo člen kolektívu, * účasť na vypracovaní textu zásadného súdneho rozhodnutia alebo zásadného rozhodnutia orgánu verejnej správy ako vedúci alebo člen kolektívu alebo * účasť na vedeckom komentári k právnemu predpisu ako vedúci alebo člen autorského kolektívu. |  |
|  | |
| **5. Vedecká osobnosť uchádzača v národnom a medzinárodnom meradle** | |
| 5.1 Najmenej **50** **ohlasov** (citácie a recenzie), z tohonajmenej **15** zahraničných ohlasov, okrem autocitácií alebo citácií spoluautorov príslušnej publikácie.  Do zoznamu citácií sa nezapočítavajú citácie publikované v neverejných publikáciách, akými sú kvalifikačné práce, najmä diplomové a rigorózne práce, výskumné správy a metodické materiály. Za citáciu sa nepovažuje informácia o príprave alebo existencii autorovho publikačného výstupu. |  |
| 5.2 **Tri odporúčacie písomné referencie** od popredných zahraničných odborníkov z aspoň troch rozličných štátov mimo Slovenskej republiky |  |
| 5.3 Podstatný prínos a ovplyvnenie rozvoja a profilácie vedného odboru v celoštátnom meradle, ktoré sa preukazujú aj ďalšími kritériami vedeckej a odbornej činnosti, ktorými sú najmä:   1. členstvo v medzinárodných akademických, vedeckých a odborných výboroch, organizáciách a grémiách 2. členstvo v domácich akademických, vedeckých a odborných výboroch, organizáciách a grémiách 3. členstvo v redakčných radách zahraničných a domácich vedeckých periodík 4. členstvo v programových výboroch a aktívna účasť na organizácii domácich a medzinárodných vedeckých podujatí, ktorými sú kongresy, konferencie, kolokviá alebo iné podobné podujatia 5. vedecká gescia vydania zborníkov z domácich a medzinárodných vedeckých podujatí 6. zahraničné prednáškové a vedeckovýskumné pobyty na pozvanie 7. vyžiadaná expertná činnosť pre medzinárodné inštitúcie 8. vyžiadaná expertná činnosť pre orgány verejnej správy, súdnictva a iných subjektov verejného alebo súkromného práva   i) ocenenia získané v medzinárodnej a národnej vedeckej komunite |  |